Lily Collins

Lily Jane Collins (Guildford, Ingalaterra, 1989ko martxoaren 18a) aktorea eta modeloa da. The blind Side filmean debutatu zuen anglo-estatubatutar honek. Haren gurasoak Jill Tavelman eta Phil Collins dira, eta txikitatik egin izan du lan telebistan. 2017an, Rules Don’t Apply (2016) pelikulan egindako agerpenagatik (Marla Mabrey), Urrezko Globo Sari baterako proposatu zuten komedia edo pelikula musikaletan aktore onenen kategorian. Horrez gain, hainbat rol jorratu ditu; esaterako, Edurnezuri; Julia Robertsekin batera, Love, Rosie, Abduction (2012), Taylor Lautner eta Paul Bettaniren ondoan, edo Priest (2011),  Sam Chaflinekin batera, besteak beste. Bere ikasketak hasi aurretik, modelo lanetan aritu zen; bitartean, aurkezle moduan aritzen zen pantaila txikian.

 Jatorria 
Ingalaterran jaio zen 1989ko martxoaren 18an. Joely Collins aktorearen ahizpa erdia eta Simon Collins musikariaren arreba erdia da, aitaren lehen ezkontzako seme-alabak baitira haiek. Horrez gain, aitaren hirugarren ezkontzako beste bi anai erdi ere baditu: Nicholas eta Matthew Collins.

 Bizitza pertsonala 
2011. urtearen hasierarako, Taylor Lautnerrekin harreman erromantikoa zuen, urte berbereko irailean bukatu zena. 2011ren bukaeran, Zac Efron zuen mutil lagun, baina 2012ko ekainean, beraien banaketa azalarazi zuten. 2012ko uztailetik, 2013ko iraila arte Jamie Campbell Bowerrekin harreman erromantikoa izan zuen. 2015eko maiatzean, harremana izaten jarraitzen zuten, baina 2016ko otsailean bukatu zen. Urte bereko abenduan berriro hasi zuten harremana, baina 2018ko uztailaren erdialdean berriro amaitu zuten. Hollywoodeko drama eta eztabaidetan ez da asko agertzen, eta profil baxua mantentzen du. Zinema industriako arazoetatik urruti mantentzen dela azaldu zuen, posta elektronikoz, The Mortal Instruments: City of Bones filmaren jarraitzaileentzat egindako elkarrizketa batean. Lily oso zuhurra da eta bere bizitza pribatua paparazziengandik aldentzen saiatzen da. Horrez gain, oso etxekoia da eta bere lagunekin (eskolatik ezagutzen dituenak eta industriatik kanpo daudenak) planak egitea gustatzen zaio. 2013. urteko irailetik, Lancôme kosmetiko enpresarako modelo lanetan aritzen da.

Instagramen, bere pauso guztiak jarraitzen dituzten 6,7 milioi fan ditu. Aktorearen irudia orokorrean sineskorra eta erakargarria da. Hala ere, batzuetan bere look ausartekin harritzen gaitu, eta horrela egin zuen Met galan.

Bere aita ez zen inoiz bere bizitza profesionalean sartu. Aitak ez zuen inoiz produzitzaile, zuzendari edo agenterik deitu. Lilyk ez zuen nahi izan, nahiago zuen berezko merituengatik lortzea, eta hala adierazi zuen egunkari batean.

 Bizitza profesionala 
Collins, Hardvard-Westlake Schoolen graduatu zen, telebistako kazetaritzan espezializatuz.

Hala ere, 2 urterekin hasi zen antzezten BBC Growing Painsenen. Bere bizitzan zehar Elle Girl eta Los Angeles Timeseko beste aldizari batzuetan parte hartu du ere; adibidez, Seventeen eta Teen Vogue.

2011an, bigarren mailako paper bat izan zuen izen Priest filmean. Urte horretan, Abduction pelicula koprotagonizatu zuen Taylor Lawnerrekin batera. Hala ere, filmak berak, kritica txarrak jaso zituen; baina berak, ez zituen bere aktuazioarekiko komentario negatiborik jaso.
thumb

2012an, Edurnezuri ipuin klasikoan oinarritutako moldaketa protagonizatu zuen:  “Mirror Mirror”. Bertan, Edurnezuri pertsonaia interpretatu zuen, Julia Robertsekin batera; Clementianna erregin gaiztoaren papera jorratzen zuena. Urte horretan, Stuck in Love (2012) zintan agertu zen Greg Kinnear, Jennifer Connelly, Logan Lerman eta Nat Wolffekin batera.

2013ko abuztuan, The Mortal Instruments: City of Bones (2013) filma estreinatu zen. Honek kritika anitzak izan zituen, baina Collinsek eta Jamie Campbell Bowerrek, goraipamenak jaso zituzten beraien lanagatik. Ez dakigu ziur sagak jarraituko duen ala ez, izan ere, filmaren leihatila baxua dela eta, Constantin Film ekoizleak “Ciudad de Ceniza” segizioaren grabaketa zehaztu gabe utzi zuen. 2014ean, Sam Caflinekin batera Love, Rosie peliculan protagonista izan zen.

Horrez gain, liburu bat argitaratu du: Unfilteres: No Shame, No Regrets, Just me. Bertan bere alde gordinena eta askeena azaltzen du. Istorioko kapitulu batean,  bere aitarekin izandako erlazioaren inguruan hitz egiten du.

thumb

 Filmografia 

 Zinema 
UrteaIzenburuaPertsonaiaOharrak2009The Blind SideCollins Tuohy2011PriestLucy PaceAbductionKaren Murphy2012Mirror MirrorBlancanievesStuck in LoveSamantha Borgens2013The English TeacherHalle AndersonThe Mortal Instruments: City of BonesClary Fray2014Love, RosieRosie Dunne2016Rules Don't ApplyMarla Mabrey2017OkjaRedNetflixeko filmaTo the BoneEllenThe DigZoeFilm laburra2018Ahí viene cascarrabiasPrincesa AmanecerAhotsa2019TolkienEdith TolkienExtremely Wicked, Shockingly Evil, and VileElizabeth KloepferHalo of StarsMisty DawnPost-produkzioa

 Telebista 
UrteaIzenburuaPertsonaiaOharrak200990210Ph Abrams2 pasarte2016–17The Last TycoonCelia BradyProtagonista, 9 pasarte2018Les MisérablesFantineProtagonista, 4 pasarte2020The Powerful WomenLucia JohnsonPaper printzipala

 Bideo musikalak 
UrteaIzenburuaArtista2013"Claudia Lewis"M83"City of Angels"Thirty Seconds to Mars2019"Save me tonight"ARTY

 Izendapenak eta sariak 
UrteaSariaKategoriaLanaEmaitza2008Young Hollywood AwardsUrteko artista gazteaOne to WatchIrabazlea2012Teen Choice Awards Zientzia fikzioko / fantasiako aktore emakumeaMirror MirrorProposatua2013MTV Movie Awards Udako nerabe zakarrenaThe Mortal Instruments: City of BonesProposatua2014Teen Choice Awards Ekintzako aktore emakumeaThe Mortal Instruments: City of BonesProposatua2016Hollywood Film AwardsNew Hollywood AwardRules Don't ApplyIrabazlea2017Golden Globe Award Aktore emakume hoberena - Komedia edo musikalaRules Don't ApplyProposatuaCostume Designers GuildLacoste Spotlight AwardRules Don't ApplyIrabazlea

 Erreferentziak 

Kategoria:Surrey konderriko jendea
Kategoria:Ingalaterrako aktoreak
Kategoria:Anglo-estatubatuarrak
Kategoria:Kanadar estatubatuarrak
Kategoria:Estatubatuar juduak
Kategoria:Socialiteak
Kategoria:Ameriketako Estatu Batuetako emakume aktoreak